Tiurleiken skole

Sommerhilsen til elever og foresatte!

Ferien er her, og vi takker for samarbeid og fine stundet i året som gikk!

Vi startet året med 50-årsjubileum, og elevene fikk god innføring i lokalhistorien her på Romsås og hva som gjaldt på 70-tallet. Det de husker best er nok besøket av NRK-bussen med selveste Fantorangen. Stor stas var det også da vi fikk ordfører Marianne Borgen på besøk i oktober, for å takk for innsatsen under årets TV-aksjon. Andre høydepunkter gjennom året var vennskapsuken i oktober, med tema "Ut i naturen" . Elevene jobbet i grupper på tvers av trinn og knyttet nye vennskapsbånd. i februar hadde vi en fantastisk vinteraktivitetsdag, hvor Natteravnene på Romsås lagde en uforglemmelig dag for elevene våre med skøyter, aking, hundeslede, bålkos og varm kakao til alle.

i mai sørget FAU for en flott fest i skolegården på 17.mai, og det var flott å se at over halvparten av elevene deltok i barnetoget. I mai hadde vi også en vellykket bokuke, hvor vi samarbeidet med Deichmanske på Romsås senter, Vi gleder oss til å utvikle dette samarbeidet videre neste år. Høydepunktet i året som gikk var nok internasjonal uke, med "Internasjonal kveld" som sommeravslutning. Jubelen kunne høres over halv Romsås da årets Catwalk gikk av stabelen, og elevene viste fram sine flotteste antrekk fra hele verden.

Skolen er også fornøyd med at vi i året som gikk har styrket samarbeidet med bydelen ytterligere. Når skole og bydel jobber tett sammen, finner vi raskere og bedre løsninger for elever og familier som trenger mer støtte enn det kun skolen kan tilby. i tillegg ser vi at de ulike tilbudene bydelen har, blir mer tilgjengelig for elevene våre.

Hvert år blir alle skoler målt på læring og trivsel. Høsten 2022 viste resultatene på nasjonale prøver i lesin og regning at vi må løfte elevenes grunnlegende ferdigheter. Lesing og språk er derfor satingsområder hvor vi jobber med å bedre egen praksis, i samarbeid med OsloMet. Elevundersøkelsen viste at vi scorer høyt på trivsel, motivasjon og læringskultur, men at vi må jobbe med læringsmiljøet på enkelte trinn. dette tar skolen på alvor, og vi jobber målrettet med å få til en inkluderende praksis hvor alle elever føler tilhørighet.

AKS Tiurleiken har i året som gikk utvidet og pusset opp lokalene. De nye barna som kommer i august vil møte flotte, innbydende rom som inviterer til både lek og læring. I høstens brukerundersøkelse lå AKS Tiurleiken på topp 10 på nesten alle indikatorene. Vi er stolte over å ha et AKS som elever og foresatte er så fornøyde med!

Neste år blir det noen endringer i lærersammensetningene. Oversikt over kontaktlærere skoleåret 2023/2024 ser slik ut:

Ta gjerne kontakt med skolen dersom det er noe dere lurer på, på tlf 23 46 46 00.

|  |  |  |
| --- | --- | --- |
|  | **Kontaktlærer** | **Navn** |
| **4.trinn** | Kontaktlærer 4A | Hanna Stendal |
| Kontaktlærer 4B | Wenche Gilberg |
|  | Sofie Lingner |
| **5.trinn** | Kontaktlærer 5A | Gaute Hopland |
| Kontaktlærer 5B | Ida By Johnson |
|  |  |
| 6.trinn | Kontaktlærer 6A | Jorunn Nordmo |
| Kontaktlærere 6B | Mustafa Al |
| Kontaktlærer 6C | Laila Karmi |
| 7.trinn | Kontaktlærer 7A | Vetle Rygh |
| Kontaktlærer 7B | Lasse Martinsen |
| Kontaktlærer 7C | Espen Dahl |
| **Velkomstklassene** | Kontaktlærer | Henriette Berg Edvardsen |
|  |  |

**Neste skoleår starter mandag 21. august.**

4.trinn starter kl. 09.00, de andre klassene begynner kl. 08.30.

God sommer til dere alle, fra ansatte og ledelse på Tiurleiken skole